Freemansundet

Freemansundet er et sund som skiller Barentsøya og Edgeøya på Svalbard og en forbindelse mellom havområdet Olgastretet i øst og Storfjorden i vest.

Sundet er rundt seks kilometer bredt og er en hovedleden for båttrafikken mellom vest og Hinlopenstretet i nord. Det ble betegnet som vanskelig å navigere på grunn av strøm- og isforholdene, men en opplodding i 1987 viste at det var trygt farbart.Den Norske los. 7 (1990): Farvannsbeskrivelse Svalbard og Jan Mayen. Norges sjøkartverk, Stavanger 1990. Side 373. ISBN 8290653069 Tidevannsstrømmen er målt til over fem knop, men antas å kunne være enda sterkere i spring-perioder. De beste forholdene for ankring er på nordsiden av sundet hvor strømforholdene gjør at det dannes en isfri bakevje, mens strømmen på sørsiden drar med seg drivisen mot eventuelle ankerplasser. 

Sundet har navn etter Alderman Ralph Freeman som besøkte Svalbard i 1619.

 Referanser 

 Galleri 

Kategori:Sund på Svalbard